Komission asetus(EY) N:o 1365/97, annettu 16 päivänä heinäkuuta 1997, naudanliha-alan poikkeuksellisista markkinatukitoimenpiteistä Yhdistyneessä kuningaskunnassa annetun asetuksen (EY) N:o 716/96 muuttamisesta



Virallinen lehti nro L 188 , 17/07/1997 s. 0006 - 0007



KOMISSION ASETUS (EY) N:o 1365/97, annettu 16 päivänä heinäkuuta 1997, naudanliha-alan poikkeuksellisista markkinatukitoimenpiteistä Yhdistyneessä kuningaskunnassa annetun asetuksen (EY) N:o 716/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 23 artiklan, sekä katsoo, että komission asetuksessa (EY) N:o 716/96 (3) markkinajärjestelystä 19 päivänä huhtikuuta 1996, sellaisena kuin se on viimeksi muutettuna asetuksella (EY) N:o 2423/96 (4), säädetään naudanliha-alan poikkeuksellisista markkinatukitoimenpiteistä Yhdistyneessä kuningaskunnassa erityisesti mahdollistamalla se, että tuottajille maksetaan 0,9 ecua kilogrammalta elopainoa eläimistä, jotka on teurastettu kyseisessä asetuksessa vahvistetun järjestelmän mukaisesti; Yhdistyneen kuningaskunnan markkinahintojen kehityksen perusteella kyseistä määrää olisi mukautettava lehmien osalta säätäen samalla kyseiseen järjestelmään hyväksyttävien eläinten enimmäispainosta; tämä enimmäispaino on vahvistettava ottaen huomioon lehmien keskipaino; tämän vuoksi yhteisön ecuina eläimeltä ilmaistavaa osuutta on myös mukautettava, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 716/96 2 artikla seuraavasti: "2 artikla 1. Yhdistyneen kuningaskunnan toimivaltaisen viranomaisen 1 artiklan 1 kohdan perusteella tuottajille tai heidän edustajilleen maksama hinta on: - lehmien osalta 0,8 ecua kilogrammalta elopainoa, - muiden eläinten osalta 0,9 ecua kilogrammalta elopainoa. Maksuja ei suoriteta 560 kilogramman elopainon ylittävistä painoista, jotka lasketaan tarvittaessa käyttäen 2 kohdassa tarkoitettuja kertoimia. 2. Jos on kuitenkin tarpeen punnita kyseinen eläin teurastuksen jälkeen elopainon määrittämiseksi, teuraspaino, joka saadaan, kun eläimeltä on laskettu veri ja poistettu nahka, pää, jalat ja sisäelimet, kerrotaan kertoimella - 2 lehmien osalta, - 1,70 muiden eläinten osalta. 3. Yhteisö osarahoittaa Yhdistyneelle kuningaskunnalle 1 artiklan 1 kohdassa tarkoitetuista ostoista aiheutuvista kuluista 291 ecua lehmältä ja 328 ecua muilta eläimiltä, jotka on hävitetty 1 artiklan säännösten mukaisesti. Edellä 1 artiklan 2 kohdan mukaisesti suoritetun ostettujen eläinten ruhojen käsittelyn jälkeen maksetaan kuitenkin ennakkomaksu, joka on suuruudeltaan 80 prosenttia osarahoituksen määrästä. 4. Jos 1 artiklan 1 kohdassa tarkoitettu osto koskee kuohittua urospuolista eläintä, 1 kohdassa tarkoitetun hinnan maksaminen kokonaan edellyttää, että myydystä eläimestä ei ole haettu asetuksen (ETY) N:o 805/68 4 c artiklassa tarkoitettua kausiporrastuspalkkiota. Tuottajan tai hänen valtuuttamansa henkilön on annettava sitoumus siitä, että kyseisestä eläimestä ei ole haettu edellä mainittua palkkiota. Jos tätä sitoumusta ei anneta, kyseisestä eläimestä 1 kohdan mukaisesti maksettavaa hintaa alennetaan kausiporrastuspalkkion sovellettavaa määrää vastaavalla summalla. Jos kyseisestä eläimestä esitetään kausiporrastuspalkkiohakemus, kyseinen tuottaja velvoitetaan palauttamaan kyseisestä eläimestä saadusta summasta kausiporrastuspalkkion sovellettavaa määrää vastaava summa. Molemmissa edellä mainituissa tapauksissa 3 kohdassa säädetystä yhteisön rahoitusosuudesta vähennetään kausiporrastuspalkkion sovellettavaa määrää vastaava summa. 5. Sovellettava muuntokurssi on kyseessä olevan eläimen ostokuukauden ensimmäisenä päivänä voimassa oleva maatalouskurssi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 4 päivästä elokuuta 1997 ostettuihin eläimiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 296, 21.11.1996, s. 50 (3) EYVL N:o L 99, 20.4.1996, s. 14 (4) EYVL N:o L 329, 19.12.1996, s. 43